26—27-oktabr kunlari respublikamizda qor yog‘ishi mumkin

O‘zbekiston Gidrometeorologiya xizmati markazi bashoratiga ko‘ra, 26–27-oktabr kunlari respublikamizda birinchi qor yog‘ishi mumkin.

Poytaxtimiz Toshkentda havo o‘zgarib turadi, vaqti-vaqti bilan yomg‘ir yog‘adi, kechga tomon qorga aylanishi mumkin. Shamol g‘arbdan 5—10 m / s tezlikda esadi. Harorat kechasi va kunduzi 6—8 daraja iliq bo‘ladi.
Qoraqalpog‘iston Respublikasi va Xorazm viloyatida yog‘ingarchilik kutilmaydi. Shamol sharqdan 7—12 m / s tezlikda esadi. Harorat kechasi 2 daraja sovuq – 3 daraja iliq, kunduzi 5—10 daraja iliq bo‘ladi.
Buxoro va Navoiy viloyatlarida vaqti-vaqti bilan yog‘ingarchilik (yomg‘ir, kechga tomon qorga aylanishi mumkin) kuzatiladi. Shamol g‘arbdan 7—12 m / s tezlikda esadi. Harorat kechasi 1—6 daraja iliq, kunduzi 6—11 daraja iliq; Navoiy viloyatining shimolida kechasi 3 daraja sovuq – 2 daraja iliq, kunduzi 5—10 daraja iliq bo‘ladi.

 27-oktabr kuniga Toshkentdagi ob-havo ma’lumoti (ob-havo.muloqot.uz)
Toshkent, Samarqand, Jizzax, Sirdaryo, Qashqadaryo viloyatlarida vaqti-vaqti bilan yog‘ingarchilik (yomg‘ir, kechga tomon qorga aylanishi mumkin) bo‘ladi. Shamol g‘arbdan 7—12 m / s tezlikda esadi. Harorat kechasi 1—6 daraja iliq, kunduzi 6—11 daraja iliq bo‘ladi.
Surxondaryo viloyatida vaqti-vaqti bilan yomg‘ir yog‘adi. Shamol g‘arbdan 7—12 m / s tezlikda esadi, ba’zi joylarda 15—20 m / s gacha kuchayishi mumkin. Harorat kechasi 1—6 daraja iliq, kunduzi 8—13 daraja iliq bo‘ladi.
Andijon, Namangan va Farg‘ona viloyatlarida vaqti-vaqti bilan yomg‘ir yog‘adi. Shamol g‘arbdan 7—12 m / s tezlikda esadi, ba’zi joylarda 15-20 m / s gacha kuchayishi mumkin. Harorat kechasi 1—6 daraja iliq, kunduzi 6—11 daraja iliq bo‘ladi.
Respublikamizning tog‘li hududlarida ba’zi joylarda yog‘ingarchilik (yomg‘ir, qor) bo‘ladi. Shamol g‘arbdan 7—12 m / s tezlikda esadi, ba’zi joylarda 15—20 m / s gacha kuchayishi mumkin. Harorat kechasi 2 daraja sovuq – 3 daraja iliq, kunduzi 0—5 daraja iliq bo‘ladi.